
NR. SC -  7970/27.03.2023
REFERATUL DE APROBARE A PROIECTULUI DE HOTĂRÂRE

privind aprobarea depunerii proiectului „Dotarea cu mobilier, materiale didactice și echipamente digitale a unităților de învățământ preuniversitar și a unităților conexe din Municipiul Timișoara”, în vederea finanțării prin Planul Național de Redresare și Reziliență, Componenta C15 – Educație, apelul de proiecte Dotarea cu mobilier, materiale didactice și echipamente digitale a unităților de învățământ preuniversitar și a unităților conexe și a cheltuielilor legate de proiect

1. Descrierea situației actuale.
Rețeaua școlară a Municipiului Timișoara este formată din 64 persoane juridice cu titlu de unități de învățământ preuniversitar publice acreditate care au arondate 34 unități de învățământ, precum și unități conexe (Palatul copiilor Timișoara și 2 cluburi sportive școlare). Acestea își desfășoară activitatea în 180 corpuri de clădire (corpuri de școală, clase modulare, ateliere, săli de sport etc) în care sunt identificate 1606 săli de clasă/grupă. În anul școlar 2022-2023 sunt înmatriculați 43.681 de elevi în unitățile de învățământ din Municipiul Timișoara. Menționăm că Municipiul Timișoara, în calitate de centru urban, concentrează aproape toate liceele și școlile profesionale din aria metropolitană (Zona Metropolitană Timișoara-ZMT). Acesta școlarizează cu aproximativ 25% mai mulți elevi decât totalul populației de vârstă școlară din oraș. Unul din cinci elevi din școlile liceele din Timișoara, face naveta. 

Municipiul Timișoara intenționează să depună proiectul „Dotarea cu mobilier, materiale didactice și echipamente digitale a unităților de învățământ preuniversitar și a unităților conexe din Municipiul Timișoara ”, în vederea finanțării prin Planul Național de Redresare și Reziliență, Componenta C15 – Educație, apelul de proiecte Dotarea cu mobilier, materiale didactice și echipamente digitale a unităților de învățământ preuniversitar și a unităților conexe.

Componenta C15- Educație, abordează creșterea capacității de reziliență a sistemului educațional prin modernizarea infrastructurii educaționale și a dotării aferente, în corelare cu nevoile prezente și viitoare ale pieței forței de muncă, în vederea asigurării participării la un proces educațional de calitate, modern și incluziv. În cadrul componentei sunt prevăzute optsprezece investiții susținute de șapte reforme. Reformele sunt menite să sprijine investițiile.

Condițiile de aplicare, respectiv criteriile de eligibilitate ale activităților și cheltuielilor, precum și documentele obligatorii de anexat la Cererea de finanțare sunt prevăzute în Ghidul solicitantului aprobat prin Ordinul Ministrului Educației nr. 6423/2022, modificat prin Corrigendumul nr. 1 aprobat prin O.M.E. nr. 3674/2023. 

2. Schimbări preconizate și rezultate așteptate.

În urma preluării nevoilor pe fiecare linie de investiție a prezentului apel, se conturează următorul impact:

· dotarea cu mobilier/material didactic a 1275 săli de clasă; 

· dotarea cu echipamente TIC pentru 1287 săli de clasă;
· dotarea cu echipamente TIC pentru 42 laboratoare de informatică, 40 laboratoare de știință multidisciplinare;
· dotarea cu mobilier specific și material didactice specifice, inclusiv echipamente digitale pentru 29 de cabinete didactice, 50 cabinete psihopedagogice, 27 de săli de sport;
· dotarea cu materiale și echipamente de specialitate pentru 11 ateliere de practică din unitățile de învățământ de profil tehnologic
Estimativ peste 40.000 de elevi  înmatriculați  în unitățile de învățământ din Municipiul Timișoara vor  fi beneficiarii în anii care urmează, în dinamica ciclului educațional preuniversitar, a cel puțin uneia dintre cele 5 tipuri majore de investiții integrate:

a) digitalizarea mediilor de învățare din învățământul preuniversitar, prin achiziționarea unor echipamente informatice necesare procesului didactic,

b) dotarea laboratoarelor de informatică din școlile din rețeaua de educație națională de la toate nivelurile, inclusiv din palatele copiilor, cluburi și cluburi sportive, inclusiv din rețeaua de învățământ profesional și tehnic (IPT),

c) dotarea cu mobilier a sălilor de clasă pentru toate nivelurile de învățământ, de la preșcolar la liceu, și a spațiilor sportive din palatele copiilor și cluburile sportive, în situația în care acesta nu a fost schimbat în ultimii 5 ani calendaristici, calculați de la data înregistrării în contabilitate a bunurilor până la data închiderii prezentului apel,

d) echiparea cabinetelor, a cabinetelor de asistență psihopedagogică și a laboratoarelor de științe precum și înființarea unora noi, în situația în care există spații disponibile în unitatea de învățământ sau în alte tipuri de instituții eligibile în cadrul apelului (palate ale copiilor, cluburi, cluburi sportive, centre de asistență psihopedagogică)

e) echiparea atelierelor de practică, inclusiv cu componente digitale specifice domeniului de calificare.

Investiția vizează dezvoltarea sistemului educațional din municipiul Timișoara pe baza nevoilor elevilor din unitățile de învățământ și unitățile conexe,  creșterea calității și a gradului de siguranță în mediile de învățare, odată cu dotarea cu mobilier, materiale didactice, echipamente de laborator și ateliere tehnologice și asigurarea  dotărilor necesare pentru îndeplinirea standardelor de calitate în sălile de clasă și în laboratoarele/atelierele școlare, inclusiv dotările și echipamentele educaționale specializate.

3. Alte informații:

Proiectul vizează dotarea cu mobilier, materiale didactice și echipamente digitale a unităților de învățământ de pe raza Municipiului Timișoara, respectiv 60 unități de învățământ cu personalitate juridică: 

- Colegiul Național Bănățean Timișoara,

- Colegiul Național Pedagogic "Carmen Sylva" Timișoara,

- Colegiul Național "Ana Aslan" Timișoara,

- Colegiul Național "Constantin Diaconovici Loga" Timișoara

- Liceul Cu Program Sportiv "Banatul" Timișoara,

- Liceul De Artă "Ion Vidu" Timișoara,

- Liceul De Arte Plastice Timișoara,

- Liceul Teoretic "Bartok Bela" Timișoara,

- Liceul Teoretic "Dositei Obradovici" Timișoara,

- Liceul Teoretic "Grigore Moisil" Timișoara,

- Liceul Teoretic "Jean Louis Calderon" Timișoara,

- Liceul Teoretic "Nikolaus Lenau" Timișoara,

- Liceul Teoretic "Vlad Țepeș" Timișoara,

- Liceul Teoretic "William Shakespeare" Timișoara,

- Liceul Teologic Baptist Timișoara,

- Liceul Teologic Penticostal Logos Timișoara,

- Liceul Teologic Romano-Catolic "Gerhardinum" Timișoara,

- Liceul Waldorf Timișoara,

- Colegiul Economic "Francesco Severio Nitti" Timișoara,

- Colegiul Tehnic "Emanuil Ungureanu" Timișoara,

- Colegiul Tehnic "Henri Coandă" Timișoara,

- Liceul Tehnologic "Azur" Timișoara,

- Liceul Tehnologic "Ion.I.C.Brătianu" Timișoara,

- Liceul Tehnologic De Industrie Alimentară Timișoara,

- Liceul Tehnologic De Vest Timișoara,

- Liceul Tehnologic Electrotimiș Timișoara,

- Liceul Tehnologic Energetic "Regele Ferdinand I " Timișoara,

- Liceul Tehnologic Transporturi Auto Timișoara,

- Şcoala Gimnazială "Dimitrie Leonida " Timișoara,

- Școala Gimnazială "Rudolf Walther" Timișoara,

- Școala Gimnazială Nr.1 Timișoara,

- Școala Gimnazială Nr.12 Timișoara,

- Școala Gimnazială Nr.13 Timișoara,

- Școala Gimnazială Nr.15 Timișoara,

- Școala Gimnazială Nr.16 "Take Ionescu" Timișoara,

- Școala Gimnazială Nr.18 Timișoara,

- Școala Gimnazială Nr.19 "Avram Iancu" Timișoara,

- Școala Gimnazială Nr.2 Timișoara,

- Școala Gimnazială Nr.21 "Vicențiu Babeș" Timișoara,

- Școala Gimnazială Nr.24 Timișoara,

- Școala Gimnazială Nr.25 Timișoara,

- Școala Gimnazială Nr.27,

- Școala Gimnazială Nr.30 Timișoara,

-  Școala Gimnazială Nr.6 Timișoara,

- Școala Gimnazială Nr.7 "Sfânta Maria" Timișoara,

- Grădinița Cu Program Prelungit "Nikolaus Lenau",

- Grădinița Cu Program Prelungit Nr.11 Timișoara,

- Grădinița Cu Program Prelungit Nr.14 Timișoara,

- Grădinița Cu Program Prelungit Nr.2 Timișoara,

- Grădinița Cu Program Prelungit Nr.20 Timișoara,

- Grădinița Cu Program Prelungit Nr.22 Timișoara,

- Grădinița Cu Program Prelungit Nr.23 Timișoara,

- Grădinița Cu Program Prelungit Nr.25 Timișoara,

- Grădinița Cu Program Prelungit Nr.26 Timișoara,

- Grădinița Cu Program Prelungit Nr.32 Timișoara,

- Grădinița Cu Program Prelungit Nr.33 Timișoara,

- Grădinița Cu Program Prelungit Nr.36 Timișoara,

- Grădinița Cu Program Prelungit Nr.38 Timișoara,

- Grădinița Cu Program Prelungit Nr.53 Timișoara,

- Liceului Teologic Ortodox „Sfântul Antim Ivireanul”,

Acestora li se adaugă și 3 unități conexe.

- Clubul Sportiv Școlar Bega,

- Clubul Sportiv Școlar nr. 1,

- Palatul Copiilor Timișoara.
Numărul de elevi care vor beneficia de rezultatele proiectului este de 43.681 elevi înscriși în unitățile de învățământ și 6589 de elevi înscriși în unitățile de învățământ conexe, așa cum rezultă din analizele de nevoi depuse de acestea.

Pentru toate bunurile și echipamentele achiziționate prin proiect, Municipiul Timișoara va încheia contracte de custodie cu fiecare unitate de învățământ/unitate de învățământ conexă care este beneficiar real al investițiilor finanțate prin acest apel.

4.  Concluzii:

Valoarea eligibilă a proiectului, propus a fi depus spre finanțare prin PNRR,  calculată în conformitate cu precizările din ghid este în sumă 72.554.266,89 lei fără TVA lei fără TVA (finanțare PNRR-UE), iar valoarea TVA aferentă cheltuielilor eligibile în sumă de 13.785.310,70 lei (finanțare de la bugetul de stat).  Din bugetul local al Municipiului Timișoara se vor asigura cheltuielile neeligibile ce pot apărea pe durata implementării proiectului, în cotă de maxim 2% din valoarea eligibilă a proiectului, precum și a altor cheltuieli neeligibile.

